सामग्री: सूटकेस मतलब ऐसा बक्सा जिसमें सूट और कपड़े आदि रखे जा सकें. जबकि ब्रीफ़केस में आमतौर पर काग़ज़, फ़ाइलें किताबें आदि रखे जाते हैं. सूटकेस का प्रयोग सफ़र के लिए किया जाता है जबकि ब्रीफ़केस का दफ़्तर जाने में. 

विश्व में सबसे भारी और सबसे हल्की धातु कौन सी है. सुंडमारा, गोड्डा झारखंड से मनोज कुमार पंडित.

सबसे भारी धातु ऑस्मियम मानी जाती है. ये सबसे अधिक घनत्व वाली धातु है जो कच्चे प्लैटिनम में मिलती है. ज़हरीली होने के कारण इसका प्रयोग अन्य धातुओं में मिलाकर ही किया जाता है. फ़ाउन्टेन पैन की निब या ग्रामोफ़ोन रेकार्ड की सुंई की नोंक में इसका इस्तेमाल होता है. इसकी खोज 1803 में स्मिथसन टैनैन्ट ने लंदन में की थी. और सबसे हल्की धातु है लिथियम. इसमें गर्मी सोखने की बड़ी भारी क्षमता है इसलिए शीशा और चीनी मिट्टी की चीज़ें बनाने में इसका उपयोग किया जाता है. ये 1342 डिग्री सैन्टिग्रेड पर जाकर पिघलती है.

जिओलॉजिकल सर्वे ऑफ़ इंडिया क्या है. पूछती हैं सुपौल बिहार से गरिमा.

भारतीय भूवैज्ञानिक सर्वेक्षण का प्राथमिक लक्ष्य है देश का मानचित्र बनाना इसके अलावा खनिज सम्पदा की खोज करना और उस जानकारी का विश्लेषण करना उसका देश की प्रगति में योगदान हो इस प्रक्रिया में मदद करना. इसकी स्थापना 1851 में ब्रिटिश राज ने कोयले के भंडारों की खोज के उद्देशय से की थी. लेकिन कालान्तर में भारतीय भूवैज्ञानिक सर्वेक्षण और कई क्षेत्रों में काम करने लगा जिसमें भूकम्प, समुद्र तल और ग्लेशियरों का अध्ययन शामिल है. इसका मुख्यालय कोलकाता में है और नौ क्षेत्रीय कार्यालय हैं.

मदर टैरेसा का जन्म युगोस्लाविया में हुआ था या अल्बानिया में. सरसारा मधुबनी बिहार से शंभू कुमार अकेला.



मदर टैरेसा का जन्म मैसेडोनिया की राजधानी स्कोप्ये में 27 अगस्त 1910 में हुआ था. मैसेडोनिया तब युगोस्लाविया का हिस्सा हुआ करता था और 1991 में अलग हुआ. मदर टैरेसा का परिवार अल्बानियाई मूल का था इसलिए कुछ लोग उन्हे अल्बानियाई भी कहते हैं. उन्हे बारह वर्ष की उम्र में ये अनुभूति हुई कि उन्हे ईसा मसीह का संदेश फैलाना है. अठ्ठारह साल की उम्र में उन्होने घर छोड़ दिया और आयरिश ननों के संगठन सिस्टर्स ऑफ़ लोरैटो में शामिल हो गईं और प्रशिक्षण के बाद सन 1931 में भारत भेजी गईं. कई साल कोलकाता के सेन्ट मैरीज़ हाई स्कूल में पढ़ाने के बाद वो ग़रीबों की सेवा में लग गईं और उन्होने मिशनरीज़ ऑफ़...\nपिछली सामग्री को संक्षेप में निम्नानुसार किया जा सकता है:
दुर्गापुर आगुल उड़ीसा से ज्योतिरंजन बिस्वाल ये जानना चाहते हैं कि सूटकेस और ब्रीफ़केस में क्या अंतर है.